# Általános információk:

**Tanterv:** Építészmérnöki osztatlan Mesterképzési Szak,

 Építészmérnöki alapkézési szak

**Tantárgy neve: Építészeti rajz, formaismeret 2.**

**Tantárgy kódja: EPE346MN**

**Szemeszter:** 3

**Kreditek száma:** 3

**A heti órák elosztása:** 0/3/0

**Értékelés:** félévközi jegy (f)

**Előfeltételek: Építészeti rajz, formaismeret 1**

Tantárgy felelős: Dr. Németh Pál, egyetemi docens

 Iroda: 7624 Magyarország, Pécs, Boszorkány u. 2. B-327

 E-mail: nemeth.pal@mik.pte.hu

 Munkahelyi telefon: +36 72 503 650 / 23815

Oktatók: Kígyós Borbála

 Iroda: 7624 Magyarország, Pécs, Boszorkány u. 2. B-337

 E-mail:

 Munkahelyi telefon: +36 72 503 650 / 23899

 Dr. Krámli Márta, egyetemi docens

 Iroda: 7624 Magyarország, Pécs, Boszorkány u. 2. B-337

 E-mail: kramli.marta@mik.pte.hu

 Munkahelyi telefon: +36 72 503 650 / 23899

 Tomcsik Kudit (Óraadó)

 Iroda: 7624 Magyarország, Pécs, Boszorkány u. 2. B-337

 E-mail: tomcsik.t.judit@gmail.com

 Munkahelyi telefon: +36 72 503 650 / 23899

## Tárgyleírás

A kurzus tematikája követi az ÉPÍTÉSZETI RAJZ, FORMAISMERET 1 tematikájában alkalmazott módszereket, továbbra is az akadémiai rajztudás legfontosabb elemeire épül, így a szabadkézi rajzolás mind technikai (rajzi minőség, kontúrok, tónusok, helyes használata), mind pedig a látott kép megjelenítésének elméletei ismeretei, a különböző perspektívák alkalmazása részei a kurzusnak. A kurzus érinti a festői technikák alkalmazását is, nem csak technikai (akvarell, tus, pác) de azoknak elméleti kérdéseiben is. A kurzus figyelmet fordít a hallgatók térlátásának és formakultúrájának fejlesztésre, a modell utáni rajz gyakorlata mellet hangsúlyozva a „belső látás”, az agyban lévő „hívóképeknek” leképezését, előhívását. A kurzus kitér a kompozíciós elvekre, a képszerkesztés belső arányrendjének törvényszerűségeire.

## Oktatás célja

A kurzus alapvető célja az önálló vizuális kifejezés alapjainak elsajátítása annak érdekében, hogy az építészeti prezentáció, kezdve az első skiccektől egészen a komplett látványtervig a hallgatónak ne okozzon problémát..

## Tantárgy tartalma

A szemeszter során a hallgatók elmélyítik a látszati perspektívában szerzett ismereteiket, gyakorolják a szabadkézi ábrázolás elmúlt félévben megismert technikáit: az akvarelles és tusos, pácos vegyes technikát, a tollrajzot, a fedő festés technikáját.

A kurzus nagy hangsúlyt fektet a kompozíció, az arányok, kifejező erejének megismertetésére, gyakorlására.

Külön feladatsor foglalkozik a külső és belső terek léptékhelyes ábrázolásával, a belső terek arányos, vizuálisan harmonikus megjelenítésével.

A szemeszter első harmadában a két illetve három iránypontos perspektivikus megjelenítést gyakorolják látvány után és belső kép alapján.

A második harmadban a tömegarányok, képi kompozíció harmonikus és diszharmonikus kialakításának lehetőségeit veszik számba.

A kurzus befejező szakaszában a léptékkel, az emberi arányok és a belső illetve külső tér összefüggéseivel foglalkoznak.

A feladatok, követelmények kiadása a tematika szerint történik. A tantárgyhoz kapcsolódó információk a **Neptun Meet Street** felületére feltöltésre kerülnek.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

A félév sikeres befejezésének feltétele az aktív órai jelenlét, a feladatok határidőre való elkészítése, bemutatása, az alaki és formai követelmények betartása.

* az órákon való megfelelő számú részvétel

A hiányzás a félév során nem haladhatja meg a TVSZ-ben meghatározott óraszámot.

A gyakorlati órán való részvétel fogalma: A hallgató köteles minden órára a tantárgyprogramban meghatározott tematika szerint készülni, adott esetben, az oktató által megadott, korrektúrára alkalmas munkával valamint a megadott eszközökkel és anyagokkal megjelenni, az órán aktív munkával részt venni az óra teljes időtartama alatt. Amennyiben a hallgató ezt a minimum követelményt nem teljesíti, az hiányzásnak minősül!

**A félév során a munkák pontozásra kerülnek:**

**A kiadott feladatok megvalósításra megszerezhető maximális pontszám 240 pont, ez a pontszám képezi az értékelés 100%-os rendszerét.**

**Maximum 20 extra pont kapható a házifeladatok időben történő bemutatásáért az alábbi rendszerben:**

**A házi feladatok pontrendszerének leírása:**

Egyéni munka a kiadástól számított első órán történő bemutatása – 2 pont

Egyéni munka a kiadástól számított második órán történő bemutatása –1 pont

Ennél későbbi bemutatás – 0,5 pont

A feladat nem megfelelő színvonalú megoldása – 0 pont

**További maximum 10 extra pont adható a teljes szemeszter anyagára vetítve, akkor ha a hallgató valamely munkája kiemelkedő kvalitású.**

**Összesítve a hallgató maximum 240 + 30 pontot szerezhet, amiből az értékelés százalékos arányosításban a 240 pont a mérvadó!**

**A két rajzi blokk anyagának javítása legkésőbb a rajzok végső bemutatásáig lehetséges, azaz a vizsgaidőszak első hetén történő pótleadásig!**

**A jegyszerzés feltétele a tematikában rögzített rajzi feladatok legalább 80%-ának bemutatása az osztályzás során.**

**Az érdemjegy kialakításának módja %-os bontásban**

Az összesített teljesítmény alapján az alábbi szerint.

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-55% | 0-39% |

## Kötelező irodalom

Órai jegyzetek, segédletek.

Dobó-Molnár-Peity-Répás: Valóság-Gondolat-Rajz, TERC Kft. 2004, Budapest, ISBN: 9789639535107 – Tudásközpont könyvtára

Rudolf Arnheim: A vizuális élmény – Az alkotó látás pszichológiája, Gondolat Kiadó, Budapest, 1979, ISBN: 96321172833 – Tudásközpont könyvtára

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló munka órarendi időben a részletes tantárgyi programban meghirdetett féléves tanmenet szerint

3. önálló otthoni munka

4. önálló kutatás, adatgyűjtés, elemzés

# Részletes tantárgyi program és követelmények

## Metodika és szempontrendszer:

A kurzus során minden órát egy elméleti bevezető indít el, ahol az adott tematika szerinti rajzi, rajztechnikai kérdések kerülnek bemutatásra. A gyakorlati feladatok ezeken az elméleti ismereteken alapszanak. Az órákon folyamatos konzultáció mellett egyéni munka folyik, ahol a hallgatók korrektúrát, folyamatos visszajelzést kapnak az oktatótól.

Az otthoni feladatok lehetővé teszik az órán elsajátított ismeretek, készségek és képességek gyakorlását, elmélyítését.

Az otthoni feladatok konzultációja, korrektúrája, pontozása a kiadást követő óra elején történik. A korrigált órai és otthoni feladatok javítását a korrektúrát követő héten van lehetőség bemutatni.

A rajzok értékelésének szempontjai:

* rajzi fogalmazás összetettsége
* rajzi pontosság
* kompozíció helyessége
* eredetiség és szellemesség
* formakultúra

## Program heti bontásban

|  |  |  |
| --- | --- | --- |
| **Hét** | **Előadás témája** | **Gyakorlat témája** |
| 1.hét | Tematika és követelményrendszer megbeszélése, szükséges anyagok és eszközök listájának kiadása. |  |
| 2. hét:  | A két iránypontos rajzolt perspektíva szabályainak átismétlése. Arányosság, osztás perspektívában. | Geometrikus testcsoport ábrázolása több nézőpontból. Épület körbe forgatása. egy, két illetve három iránypontos perspektívában |
| 3. hét:  | Pác és tus lavírozás, akvarelles vegyes technika ismétlése. Színhasználat kommunikációs lehetőségei, tudatos színválasztás. | Egy épület bemutatása több módon, változó színhasználattal. |
| 4. hét:  | Belső tér ábrázolásának módszerei. Skiccelés, rajzi vázlatkészítés technikája. | Vázlatok a Kar épületének belső tereiről vázlatfüzetben. – A leskiccelt belső tér megrajzolása, bemutatása vegyes technikával.  |
| 5. hét:  | Ceruza, toll, filctoll vegyes technika. 1. | Rajz stílusgyakorlat adott példa alapján. Saját terv bemutatása adott stílusban |
| 6. hét:  | Ceruza, toll, filctoll vegyes technika. 2. | 1. Rajz stílusgyakorlat adott példa alapján. Saját terv bemutatása adott stílusban
 |
| 7. hét | A nézőpont és az alkalmazni kívánt perspektíva helyes megválasztása. | Épülettömeg rajzolása egy, két, illetve három iránypontos perspektívában. |
| 7. hét | Első rajzi blokk leadása |  |
| 8. hét | Őszi szünet |  |
| 9. hét  |  | Elemgyűjtemény összetett geometrikus testekből egy kialakítandó építészeti térhez Építészeti tér kialakítása az elemekből. |
| 10. hét | Tömegarányok, forma, elrendezés térérzetre gyakorolt hatásai. | Harmonikus és diszharmonikus tér tervezése épület jellegű tömegekből.  |
| 11. hét | Tervlap készítésének szempontjai. | Saját terv bemutatása tervlapon, szabadon választott vegyes technikával. |
| 12. hét | A rajzi stílus kommunikációs ereje. A rajz tárgyának és stílusának összefüggései. | 1. Saját épület látványai különböző, előre megadott technikával.
 |
| 13. hét | Színhőmérséklet és térhatás | Harmonikus és diszharmonikus tér átványterve vegyes technikával egy iránypontos perspektívában természetes látószögből. |
| 14. hét | Arányrend, forma, ritmus jelentősége épülethomlokzatok plasztikai rendjének kialakításában. Formai karakter továbbvitele, kiemelése egyéb térelemeken. | 1. A tervezett tér részlete két iránypontos perspektívában, tömegvázlatok épületté alakítása. Utcabútor elhelyezése a térben.
 |
| 15. hét |  | Saját terv látványai szabadon választott szabadkézi technikával |
| 15. hét | Második rajzi blokk leadása |  |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

 dr.Németh Pál

 tantárgyfelelős